**Danmarks Medie- og Journalisthøjskole**
**Medieproduktion og Ledelse**

**Fagbeskrivelse**
**Efterår 2023**
**Praktik**

**5. semester**

**Varighed:** 30 ECTS

**Formål:**

Formålet med faget er at øve de studerende i at anvende indlærte metoder og modeller fra tidligere fag på MPL-uddannelsen til løsning af konkrete arbejds- og udviklingsopgaver i virksomhederne. Desuden skal faget hjælpe de studerende set i forhold til

erhvervsparathed og karriereafklaring i det hele taget. Faget indledes med praktikforberedende undervisning på Danmarks Medie- og Journalisthøjskole, hvorefter den studerende kommer i individuel virksomhedspraktik.

Praktikken foregår på praktiksteder, der er godkendt af Danmarks Medie- og Journalisthøjskole. Godkendelse forudsætter, at praktikstedet skønnes at kunne give den studerende muligheder for at få viden, færdigheder og kompetencer indenfor professionens praksis. Praktikstedet forpligter sig til at coache og give feedback på såvel resultater som proces. Der udarbejdes sammen med virksomheden en individuel læringsplan for praktikforløbet, som skal afleveres inden praktikforløbet starter. Læringsplanen skal være koblet til uddannelsens læringsmål, og godkendes af Danmarks Medie- og Journalisthøjskole.

Efter praktikforløbet, og før den studerende kan deltage i prøven i praktikken, skal den studerende aflevere en praktikerklæring. Praktikerklæringen er dokumentation for, at den studerende har gennemført sit praktikophold. Erklæringen skal underskrives af praktikstedet. Den studerende uploader den underskrevne praktikerklæring inden den fastsatte frist. DMJX har beføjelsen til at foretage den endelige godkendelse af praktikopholdet.

I eksamensperioden tilbydes der undervisning i akademisk refleksiv skrivning, som understøtter de studerendes arbejde med praktikrapporten.

Praktikrapporten bygger på fagets generelle læringsmål og den studerendes individuelle læringsplan.  De konkrete bedømmelseskriterier er uddybet i opgavebeskrivelsen for praktikrapporten. Der gives ikke feedback på bedømmelsen af rapporten udover bedømmelsen.

**Pædagogisk og didaktisk tilgang:**

Praktikken er et individuelt læringsforløb, med ophold på et praktiksted. Den enkelte studerende har tilknyttet en personlig praktikvejleder som, i samarbejde med den studerende, udarbejder en individuel læringsplan med relevante arbejdsopgaver.

**Læringsmål:**

De studerende skal opnå viden om:

* Branche- og virksomhedspraksis, der baner vejen for, at de kan omsætte teori og metoder fra uddannelsen i praksis.

De studerende skal opnå færdigheder i:

* At gennemføre en praktikpladssøgningsproces og ansættelsesproces
* At gennemføre praktiske projektopgaver af forskellig sværhedsgrad samt er i stand til at indgå i et team
* At planlægge, overskue og mestre faglige og produktionelle arbejdsprocesser
* At arbejde selvstændigt med projektledelse

De studerende skal opnå kompetencer indenfor det at:

* Lede og indgå i projekter og arbejde tværfagligt inden for en virksomhed eller organisation og sammen med dens interessenter.
* Reflektere over egen praksis og læring med afsnit i en kombination af teori, begreber og egen praksiserfaring.
* Afklare egen erhvervsinteresse/-parathed og karriereafklaring fremadrettet

**Individuel læringsplan**

De generelle læringsmål for praktikken udmøntes for hver enkelt studerende i en individuel læringsplan, der udarbejdes i samarbejde med praktikstedet og godkendes af praktikkoordinator på uddannelsen. Læringsplanen bør opdateres løbende igennem praktikperioden.

Den individuelle læringsplan skal som minimum indeholde:

* Konkrete læringsmål for praktikanten og praktikperioden
* Beskrivelse af specifikke arbejdsopgaver i praktikperioden
* Aftaler om fast evaluering af praktikantens arbejde.

Formålet med læringsplanen er, at den skal sikre, at der kan aftales arbejdsopgaver, der er relevante for læringsmålene for praktikken. Der er en skabelon til den individuelle læringsplan og en vejledning til, hvordan den skal udfyldes.

Der er en forventning om, at praktikstedet i løbet af praktikperioden sørger for, at praktikanten får opgaver, der er fagligt relevante i forhold til Medieproduktion og Ledelse. Øvrige opgaver må kun udgøre en mindre del af praktikken.

**Læremidler:**

I praktikken trækker de studerende på teori, begreber og metoder, der er præsenteret og arbejdet med på uddannelsens første 4 semestre.

**Eksamensforudsætninger:**

Opfyldelse af eksamensforudsætninger er et krav for, at den studerende kan deltage i fagets eksamen. Eksamensforudsætninger kan være mødepligt, deltagelsespligt, gruppearbejde, opgaver, fremlæggelser, præsentationer etc. Manglende opfyldelse af eksamensforudsætning medfører, at den studerende ikke er indstillet til eksamen og har brugt et prøveforsøg.

Deltagelsespligt: Deltagelsespligten i praktikperioden dokumenteres i form af praktikstedets godkendelse af praktikopholdet.

**Praktikerklæring:**

Efter praktikforløbet og før prøven i praktikken skal den studerende aflevere en praktikerklæring. Praktikerklæringen er dokumentation for, at den studerende har gennemført sit praktikophold. Erklæringen skal underskrives af praktikstedet. Den studerende uploader den underskrevne praktikerklæring til WISEflow samtidig med praktikrapporten. Praktikerklæringen godkendes af studiekoordinatoren.

**Eksamen:**

Bedømmes ved 7-trinsskala og ekstern censur.

Eksamensform: Praktikken afsluttes med en individuelt udarbejdet praktikrapport, som bedømmes anonymt. Ved bedømmelse vil der ud over det faglige indhold også blive lagt vægt på formulerings- og staveevne. Manglende færdigheder på dette område vil trække den samlede vurdering ned.

Godkendt af BBS, 2023-08-14